cyanic-selkie/wikianc huggingface dataset:
அசோக் விகார்
போக்குவரத்து
அசோக் விகார் சாலை மற்றும் பொது போக்குவரத்து மூலம் நன்கு இணைக்கப்பட்டுள்ளது. மேலும், அதன் இணைப்பு மூன்று தில்லி மெட்ரோ நிலையங்களுடன், மேம்படுத்தப்பட்டுள்ளது. அவைகளில் இரண்டு அதாவது இந்தர்லோக், கன்ஹியா நகர் ரெட் லைனில் அமைந்துள்ளது. மற்றும் ஷாலிமார் பாக் மெட்ரோ ரயில் நிலையம், பிங்க் லைனில், அமைந்துள்ளது. டெல்லி போக்குவரத்து கழகப் பேருந்துகள் எண் 166 (ஷாலிமார் பாக் முதல் பாலிகா கேந்திரா வரை), 181 (ஏ) (ஜஹாங்கிர் பூரி முதல் நிஜாமுதீன் ரயில் நிலையம் வரை), 142 (ஜஹாங்கிர் பூரி முதல் ஐ.எஸ்.பி.டி வரை) மற்றும் 235 (வஜீர்பூர் ஜே.ஜே. காலனி முதல் நந்த் நக்ரி வரை), கூடுதலாக இந்தர்லோக் மெட்ரோ நிலையம் முதல் ஆசாத் புர் மெட்ரோ நிலையம் வரை மெட்ரோ பேருந்து சேவையும் கிடைக்கிறது.
உணவு & ஷாப்பிங்
அசோக் விகாரில் பல கடைகள் மற்றும் விற்பனை நிலையங்கள் உள்ளன. இதில் அதிகமாக, பல்பொருள் விற்பனை நிலையங்கள் மற்றும் அடிடாஸ், நைக், லெவிஸ், டைட்டன் ஐ, டி.வி.ஆர் பல்பொருள் அங்காடி போன்றவை  உள்ளன. இவை தவிர, ஒவ்வொரு தொகுதியிலும் குடியிருப்பாளர்கள், மளிகை பொருட்கள் போன்றவற்றை வாங்குவதற்கான சந்தை உள்ளது. மேலும், ஹோண்டா, மாருதி சுசுகி, ஹூண்டாய், ஃபியட் போன்ற பல மகிழுந்து விற்பனை நிலையங்கள், வஜீர்பூர் தொழில்துறை பகுதியில் அமைந்துள்ளன. இது அசோக் விகார் அருகே அமைந்துள்ளது. இது மகிழுந்து வாங்குபவர்களுக்கு மிகவும் பன்முகப்படுத்தப்பட்ட இடங்களில் ஒன்றாக உள்ளது.
குறிப்புகள்
பகுப்பு:தில்லி சுற்றுப் பகுதிகள்
பகுப்பு:வடமேற்கு தில்லி மாவட்டம் பகுப்பு:Coordinates not on Wikidata பகுப்பு:தில்லியில் போக்குவரத்து
காட்சி விளைவுகள்
வி.எஃப்.எக்ஸ் என்று ஆங்கிலத்தில் அழைக்கப்படும் காட்சி விளைவுகள் என்பது கணினியைப் பயன்படுத்தி ஒரு காணொலியின் படங்களை மாற்றி அமைப்பதோ தேவைக்கேற்ப புதிய படங்களை உருவாக்கி எண்ணிம நிகழ்த்தலின் மூலம் அவற்றைக் காணொலியில் சேர்ப்பதோ ஆகும்.
பயன்படும் நுட்பங்கள்
சிறப்பு விளைவுகள் அல்லது எஸ்.எஃப்.எக்ஸ் என்பது கணினி நுட்பங்களையும் பார்வைத் திறனையும் ஒப்பிட்டு அதற்கேற்றவாறு சில காட்சி தந்திரங்கள் செய்வது ஆகும்.
இயக்கம் கைப்பற்றல் எனப்படுவது குறித்த ஒரு நபர் அல்லது பொருளின் அசைவை பதிவு செய்து கணினியில் உருவாக்கப்பட்ட எண்ணிய மாதிரி ஒன்றிற்கு மாற்றீடு செய்தல் ஆகும்.
இயங்குபடம் என்பது சிறுசிறு வேறுபாடுகள் கொண்ட பல படங்களை வேகமாக இயக்கப்படுவதன் மூலமாக உருவாக்கப்படுவதாகும்.இயக்கமூட்டல் என்பது நிலையான படிமங்களை அடுத்தடுத்துக் காட்சியளிக்க வைப்பதன் மூலம் படத்திலுள்ள பொருள் இயங்குவது போன்ற மாயத் தோற்றத்தை உருவாக்குவதாகும்.
மேற்கோள்கள்
பகுப்பு:திரைப்படத் தொழில்நுட்பம்
குழிப்பாடம்
குழிப்பாடம்அறுவடை செய்து வாட விடப்பட்ட செடிகளை 3 மீ விட்டமும் 3.6மீ ஆழமும் கொண்ட சிமெண்ட் பூசப்பட்ட குழிகளில் நிரப்பி காற்று வெளியேறுமாறு அடுக்கி மென்மையாக மிதிக்க வேண்டும். குழிகள் முழுவதும் செடிகளை இட்டு நிரப்பியவுடன் மேற்பரப்பை சாக்குத்துணியால் மூடி மண்ணால் பூசி விட வேண்டும். 2 வாரங்களுக்குப்பின் இச்செடியை குழியிலிருந்து வெளியே எடுக்க வேண்டும். பின்பு இலைகளை தண்டுடன் சேர்த்து உரிக்க வேண்டும். பின்பு 2-3 நாட்களுக்கு மூங்கில்களால் கட்டப்பட்ட சாரங்களில் தொங்கவிட்டு வெய்யிலில் காய வைக்க வேண்டும். காய்ந்த இலைகளை கொட்டகைகளில் அம்பாரமாக அடுக்கி 4-5நாட்கள் இடைவெளியில் திருப்புதல் வேண்டும். இவ்வாறு செய்யும்போது இலைகளின் மேல் வெண்படலங்கள் உண்டாகி பழவாசணையையும் அளிக்கிறது.
ஆதாரம்
பகுப்பு: ஈரோடு மாவட்ட ஆசிரியர்கள் தொடங்கிய கட்டுரைகள் பகுப்பு:வேளாண்மை தொடர்பான குறுங்கட்டுரைகள்
மேலகா காட்சிக்கூடம், இந்தோனேசியா
சிறப்பு
மேலகா காட்சிக்கூடம் மேலகா பகுதியில் அமைந்துள்ள, அதிகம் பிரபலமாகாத, சிலருக்கே தெரிந்த நிலையில் அமைந்துள்ள அருங்காட்சியகமாகும். அந்நகரின் முக்கியமான சுற்றுலா பகுதியாகக் கருதப்படுகின்ற புகித் பெரிங்கிட் என்ற இடத்திற்கு வெளிப்பகுதியில் இது அமைந்துள்ளது. அப்பகுதியில் அதிகமான அளவில் காலனிய காலத்தைச் சேர்ந்த கட்டடங்களும், மிகவும் சிறப்பான முறையில் அமைக்கப்பட்டுள்ள தோட்டங்களும் அமைந்துள்ளன. இவற்றுள் பெரும்பாலான பகுதிகள் மேலகா அரசாங்கத்தைச் சேர்ந்த அலுவலர்களால் பயன்படுத்தப்பட்டு வருகின்றன. அவற்றுள் சில அருங்காட்சியகங்களாக மாற்றப்பட்டு செயல்பட்டு வருகின்றன. அவ்வாறாக மாற்றப்பட்ட அருங்காட்சியகங்களில் இந்த காட்சிக்கூடமும் ஒன்றாகத் திகழ்கிறது. வரலாற்றை நேசிக்கின்ற ஆர்வலர்களுக்கு இந்த காட்சிக்கூடம் ரசிக்கத்தக்கதாக இருக்கும்.ஆனால் குழந்தைகள் மற்றும் சாதாரண சுற்றுலாப் பயணிகளுக்கு அந்த அளவிற்கு ஆர்வத்தை இந்த காட்சிக்கூடம் வழங்கவில்லை. இருப்பினும் மிகவும் பாதுகாக்கப்பட்ட நிலையில் காலனித்துவ காலத்தைச் சேர்ந்த கட்டடங்களை இங்கே காணும் அரிய வாய்ப்பு கிடைக்கிறது. புகிட் பெரிங்கிட் அமைந்துள்ள பகுதி முழுக்க முழுக்க இப்பகுதியில் காணப்படுகின்ற பிரிட்டிஷ் காலத்திய அரசுக்கட்டடத்திற்கு ஒரு உதாரணமாக அமைந்துள்ளது
வரலாறு
மலாக்கா தெருவில் உள்ள ஒரு பழைய கட்டிடத்தை புதுப்பித்து இந்த காட்சிக்கூடம் அமைக்கப்பட்டது. இந்த காட்சிக்கூடம் அமைந்துள்ள தெருவின் இருப்பிடமானது அதன் பெயரோடு ஒத்துவருகின்ற நிலையில் தெரிவு செய்யப்பட்டது. மேற்கு ஜகார்த்தா அரசாங்கத்தின் ஒத்துழைப்புடன் இந்த காட்சிக்கூடம் கட்டப்பட்டது. இந்த காட்சிக்கூடம் 22 பிப்ரவரி 2013 ஆம் நாளன்று ஜகார்த்தா கவர்னர் ஜோகோ விடோடோ மற்றும் மேலகா முதல்வர் மொஹமட் அலி ருஸ்தம் ஆகியோரால் அதிகாரப்பூர்வமாக திறந்து வைக்கப்பட்டு செயல்பாட்டுக்கு வந்தது.
கட்டிடக்கலை
90மீ 2 தளப் பரப்பளவு கொண்ட கட்டடத்தில் இந்த காட்சிக்கூடம் அமைக்கப்பட்டுள்ளது
காட்சிப்பொருள்கள்
இந்த காட்சிக்கூடத்தில் மேலகா தொடர்பான படங்கள் மற்றும் புகைப்படங்கள் மற்றும் மேலலா தொடர்பான அனைத்தும் காட்சியில் உள்ளன. அவற்றுள் மேலகாவினைச் சேர்ந்த தலைவர்கள், இருப்பிடங்கள், சுற்றுலா தலங்கள், அருங்காட்சியகங்கள், உயிரியல் பூங்காக்கள் போன்றவறையும் அவை தொடர்பானவையும் காட்சிப்படுத்தப்பட்டுள்ளன. இது மேலகா பற்றிய வரலாற்று மற்றும் கலாச்சார நூல்களையும் சில கைவினைப் பொருட்களையும் காட்சிப் பொருள்களாகக் கொண்டு அமைந்துள்ளது.
பார்வையாளர் நேரம்
மேலகா காட்சிக்கூடமானது திங்கள் கிழமை தவிர அனைத்து நாள்களிலும் காலை 9:00 மணி முதல் மாலை 4:00 மணி வரை பார்வையாளர்களுக்காகத் திறந்து வைக்கப்பட்டுள்ளது.
உணவுப் பாதுகாப்பு
உணவுப் பாதுகாப்பு/உணவுச்சுகாதாரம் (Food safety)என்பது உற்பத்தியான உணவுப் பொருட்களை, சமைக்கப் பட்ட உணவுகளைப் பாதுகாத்தல் குறித்தவைகளைநும், உணவுக் கால்வாய் வழியாக உடலுக்குள் நுழையும் நுண்ணுயிரிகளின் நேரடித் தொற்று மற்றும் அவை சுரக்கும் நச்சுப் பதார்த்தங்களின் விளைவாக ஏற்படும் நோய்கள் ‘உணவினால் பரவும் நோய்கள்’ என்று வரையறுக்கப்படுகின்றன. ஒவ்வொரு நபருக்குமான உணவினால் வரும் நோய்த்தொற்று அபாயம் அவரின் பொதுச் சுகாதாரப் பழக்க வழக்கங்களில் பிரதானமாகத் தங்கி உள்ளது. உணவினால் பரவும் நோய்கள் ஓர் அதிகரித்துவரும் பாரதூரமான பொதுச் சுகாதாரப் பிரச்சினையாகும். இது வளர்ந்த மற்றும் வளர்ந்து வரும் நாடுகளை வேறுபாடின்றிப் பாதிக்கும் சுகாதாரத்தையும் இவை இயலுகின்றன. மனிதன் நாடோடிகளாய் வனங்களில் திரிந்து வேட்டையாடியும், காய்கனிகளைப் பறித்தும் உணவைத் தேடிக்கொண்டனர். அக்காலத்தில் மனிதன் உணவைச் சேகரிப்பதில் முனைந்திருந்தானேயன்றி அதைச் சேமித்து வைத்துப் பாதுகாப்பதில் நாட்டங்கொள்ளவில்லை. தனக்குப் பசியெடுத்தபோது விலங்குகளைக் கொன்றும், மீன் பிடித்தும், காய்,கனிகளைக் கொய்தும், கிழங்குகளை அகழ்ந்தும் வயிறார உண்டு மிகுந்ததை எறிந்து வந்தான். பிற்காலத்திற்காக உணவைச் சேர்த்துவைக்க வேண்டுமென்ற அவசியம் அவனுக்குத் தோன்றவில்லை.
தோற்றம்
நாடோடி வாழ்க்கையை விடுத்து, உழவுத் தொழிலில் ஈடுபட்டு ஓரிடத்தில் தங்க வசிக்கலானான். அதன் விளைவாக மக்கள் தொகை பெருகிக் கிராமங்களும் நகரங்களும் உண்டாயின. மக்களுக்குப் போதிய உணவு கிடைப்பது அரிதாயிற்று. அதனால் ஒரு பருவத்தில் தேவைக்கு மேல் கிடைத்த உணவை அது கிடைக்காத மற்றப் பருவங்களில் பயன்படும்படி பாதுகாக்க வேண்டிய தேவை பிறந்தது. உணவு, தனது இயற்கை நிலையில் கெடாமல் நீண்டகாலம் இருக்கமுடியாது என்பதைத் தெரிந்து கொண்ட மனிதன், பாலைத் தயிராகவும், வெண்ணெயாகவும் பாற்கட்டி (Cheese) ஆகவும் மாற்றிச் சாப்பிட்டான். மீனைக் கருவாடாகவும், இறைச்சியை உப்புக்கண்டமாகவும் உலரவைத்து உண்டான். நாளடைவில் உப்பிடுதல், புகையிடுதல் ஆகிய உணவுப் பாதுகாப்பு முறைகளையும் கண்டுபிடித்தான். இறைச்சியைப் பனிக்கட்டியின் அடியிலும், குளிர்ச்சியான குகைகளிலும், குழிகளிலும் வைத்துப் பாதுகாத்தான்.
பாதுகாப்பு ஆராய்ச்சி
உணவைப் பற்றிய உண்மைகள் வெளியாகு முன்னரே, அதைப் பாதுகாக்கும் முறைகள் கையாளப்பட்டன. பத்தொன்பதாம் நூற்றாண்டில் விஞ்ஞான ஆராய்ச்சிகளின் பலனாக உணவின் தன்மைகளும், அது கெடுவதற்குரிய காரணங்களும் தெரிய வந்தன. உணவைப் பாதுகாக்கும் முறைகள் விஞ்ஞான முறையில் வளர ஆரம்பித்தன. இன்று பெரும்பாலும் கையாளப்படும் பாதுகாப்பு முறைகளில் முன்னணியில் இருப்பவை, ' குளிரூட்டுதல்' (Refrigeration), ' உறைவித்தல்' (Freezing) என்ற குளிர்விக்கும் முறைகளாகும். இவற்றைத் தவிர, டப்பிகளிலடைத்தல் (Canning), உலர வைத்தல், வற்றல் போடுதல், ஊறுகாய் போடுதல், சர்க்கரைப் பாகிடுதல் ஆகியவையும் நடைமுறையில் உள்ளன. அன்மைக் காலத்தில் உணவுப் பாதுகாப்புத் துறை பல நாடுகளில் ஒரு முக்கியப் பொருளீட்டும் தொழிலாக ஆகி வருகிறது. இந்தியாவில் இப்போது பருவகாலங்களில் 50 சதவீதம் உணவு பாதுகாக்க வழியின்றி வீணாகின்றது. அதனால் தேசிய ஆராய்ச்சி நிலையங்களிலொன்றாகிய மைசூர் மத்திய உணவுப்பாதுகாப்பு ஆராய்ச்சி நிலையத்தில் பாதுகாப்பு முறைகளைப்பற்றி நிபுணர்கள் பலர் பரிசோதனைகள் செய்துகொண்டிருக்கிறார்கள். உணவுக்கு உண்டாகும் இயற்கையான கெடுதல்களிலிருந்து, அதை முற்றிலும் பாதுகாப்பது எங்ஙனம் என்பது இன்னும் தீராத பலப் பிரச்சினைகளைப் பெற்றுத் திகழ்கின்றன.
உணவுப் பாதுகாப்பின்மைக்கான காரணிகள்
உணவுப் பொருட்களும், உணவுகளும் இயல்பாகவும், பிற காரணங்களாலும் கெடக்கூடிய இயல்பைக் கொண்டிருக்கின்றன. கெடுதல், விரைவாகவும், தாமதப்பட்டும், சிறிய அளவிலும், பெரிய அளவிலும் ஏற்படலாம்.
எலி, பறவை, வண்டு, எறும்பு, பூச்சி, புழு ஆகிய பல பிராணிகள் உணவைக் கெடுக்கின்றன. தனது தீய்க்கும் சக்தியால் நெருப்பு உணவுக்குக் கெடுதல் செய்கிறது. அழுக்கு, தூசி முதலியன தானாகக் கேடு விளைவிப்பதில்லையெனினும் அழுக்கடைந்த உணவு நோய்க்கிருமிகளுக்குச் சிறந்த உறைவிடமாகிறது. தூசி படிந்த உணவை அருந்துவதற்கும் விருப்பம் வராது. சுரப்பிகள் வெளிவிடும் என்சைம்கள் தாம் மாறாமல் உடலில் பல மாறுதல்களை ஆற்றவல்லன. உணவிலிருக்கும் என்சைம்கள், மீன், இறைச்சி, காய், கனி போன்ற உணவுகளைச் சிதைத்துச் சேதப் படுத்துகின்றன.
ஆதாரங்கள்
பகுப்பு:சுகாதாரம்
கௌடப் பேரரசு
கௌடப் பேரரசு (Gauda Kingdom) (গৌড় রাজ্যGāur Rājya ), (ஆட்சி: கி. பி 590 - 626), தற்கால பிகார் மாநிலத்தின் முர்சிதாபாத் நகரை தலைநகராகக் கொண்டு தற்கால பிகாரின் பகுதிகள், வங்காளம், ஒடிசா மற்றும் அசாம் பகுதிகளை கி. பி 590 முதல் 626 முடிய ஆண்டது. கௌடப் பேரரசர்களில் தலைசிறந்தவர் சசாங்கன் ஆவர். . கௌடப் பேரரசின் தலைநகரம் கர்ணசுவர்ணா என்ற தற்கால முர்சிதாபாத்த்தின் தலைமையிட நகரமான பெர்காம்பூர்  நகரம் ஆகும். சீன யாத்திரிகனும் பௌத்த அறிஞருமான யுவான் சுவாங் சசாங்கன் ஆண்ட கௌடப் பேரரசின் கர்ணசுபர்னா பகுதிக்கு சென்று வந்தவர். .
அத்வைத மரபைச் சார்ந்த கௌடபாதர் இப்பேரரசிலிருந்து, வாரணாசிக்கு சென்று, கோவிந்த பகவத் பாதர்க்கு அத்வைத தத்துவத்தை போதித்தவர்.
சசாங்கனின் இறப்பிற்கு பின்னர் கௌடப் பேரரசு, சசாங்கனின் மகன்கள் பிரித்துக் கொண்டு ஆண்டனர்.
பாலப் பேரரசர்கள், சென் பேரரசர்கள் தங்களை கௌட தேசத்தின் தலைவர்கள் என்று தங்களை அழைத்துக்கொண்டனர்.
மேற்கோள்கள்
பகுப்பு:ஆசியாவின் முன்னாள் நாடுகள் பகுப்பு:இந்தியப் பேரரசுகள் பகுப்பு:இந்துப் பேரரசுகள் பகுப்பு:மேற்கு வங்காளத்தின் வரலாறு
பமாக்கோ
பமாக்கோ (Bamako) மாலி நாட்டின் தலைநகரமும் மிகப்பெரிய நகரமும் ஆகும். 2006 கணக்கெடுப்பின் படி 1,690,471 மக்கள் வசிக்கின்றனர். நைஜர் ஆற்றின் எல்லையில் அமைந்துள்ளது. இந்த நாடு, ஆப்பிரிக்க நாடுகளில் விரைவாக வளர்ந்து வரும் நாடாக மதிப்பிடப்பட்டுள்ளதோடு, உலகளவில் ஆறாவது வளர்ந்து வரும் நாடாகவும் மதிப்பிடப்பட்டுள்ளது. இந்த நாட்டிற்கு 'பமாக்கோ' என்று பெயர், பம்பாரா என்ற வார்த்தையில் இருந்து உருவானதேயாகும். பம்பாரா என்ற வார்த்தை 'முதலை ஆறு' என்று பொருள். மாலி நாட்டின் நிர்வாக மையமாக பமாக்கோ விளங்குகிறது. பமாக்கோவின் ஆற்று துறைமுகம், நாட்டின் பெரிய வர்த்தக மற்றும் மாநாட்டு மியாம் அருகிலும் அமைந்துள்ளது. மேற்கு ஆப்பிரிக்க நாடுகளின் ஏழாவது பெரிய நகர்ப்புற மையமாக பமாக்கோ விளங்கி வருகிறது.
மேற்கோள்கள்
பகுப்பு:ஆப்பிரிக்கத் தலைநகரங்கள் பகுப்பு:மாலி
கருப்ப சேர்வை
கருப்பசேர்வை கொங்கு நாட்டு ஓடாநிலைக் கோட்டை பாளையக்காரர் தீரன் சின்னமலையிடம் சேர்ந்து பிரிடிஷ்காரர்களுக்கு எதிராக யுத்தம் செய்தவர். தீரன் சின்னமலையிடம் திறை வசூலிக்க வந்த சங்ககிரி திவான் மீராசாகிப்பின் படை வீரர்களை கருப்பசேர்வை விரட்டியடித்தார். மைசூர் மன்னர் திப்பு சுல்தானுடன் கூட்டணி சேர்ந்து, சின்னமலை மற்றும் கருப்பசேர்வை, கம்பெனி ஆட்சிக்கு எதிராக பெரும்படை திரட்டிப் போரிட்டனர். கம்பெனிப் படைகளுக்கு எதிராக, 1801இல் ஈரோடு காவிரிக் கரையிலும், 1802இல் ஓடாநிலைக் கோட்டையிலும், 1804-ல் அரச்சலூரிலும் நடந்த போர்களில்  கருப்பசேர்வை தலைமையிலான தீரன் சின்னமலை படைகள் பெரும் வெற்றி பெற்றன.
கள்ளிக் கோட்டையிலிருந்து பெரும் அளவில் வந்த ஆங்கிலேய பீரங்கிப் படைகள் ஓடாநிலைக் கோட்டையைத் தகர்த்து, சின்னமலையுடன் கருப்பசேர்வை கைது செய்த, ஆங்கிலேயப் படைகள் சங்ககிரிக் கோட்டையில் இருவரையும் 31 ஆகத்து 1805 அன்று தூக்கிலிட்டனர்.
இதனையும் காண்க
பகுப்பு:தமிழ்நாட்டு இந்திய விடுதலைப் போராட்ட வீரர்கள்‎ பகுப்பு:1805 இறப்புகள்
மொராதாபாத் மக்களவைத் தொகுதி
மொராதாபாத் மக்களவைத் தொகுதி இந்திய மக்களவைத் தொகுதியாகும். இது உத்தரப் பிரதேசத்தில் உள்ள 80 மக்களவைத் தொகுதிகளில் ஒன்று.
நாடாளுமன்ற உறுப்பினர்கள்
2014-ஆம் ஆண்டு நடைபெற்ற இந்தியப் பொதுத் தேர்தலில், இந்தத் தொகுதியில் குன்வர் சர்வேஷ் குமார் சிங் என்பவர் வென்றார். இவர் பாரதிய ஜனதா கட்சியின் சார்பாக போட்டியிட்டார்.
பணிக்கர்குளம் வெயிலாச்சியம்மன் கோயில்
பணிக்கர்குளம் வெயிலாச்சியம்மன் கோயில் தமிழ்நாட்டில் தூத்துக்குடி மாவட்டம், பணிக்கர்குளம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:தூத்துக்குடி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அய்குன் உடன்படிக்கை
thumb| 17-19 ஆம் நூற்றாண்டுகளில் ருஸ்ஸோ-சீன எல்லையில் மாற்றங்கள் அய்குன் உடன்படிக்கை (The Treaty of Aigun) என்பது உருசியப் பேரரசிற்கும், சீனாவின் மஞ்சு ஆட்சியாளர்களான குயிங் வம்சத்தின் சீனப் பேரரசிற்கும் இடையிலான 1858 ஆம் ஆண்டு உடன்படிக்கையாகும், இது ரஷ்ய தூர கிழக்கு மற்றும் மஞ்சூரியாவிற்கும் இடையேயான நவீன எல்லையை நிறுவியது ( மஞ்சு மக்களின் அசல் தாயகம் மற்றும் கிங் வம்சம்), இது இப்போது வடகிழக்கு சீனா என்று அழைக்கப்படுகிறது. இது ஸ்டானோவாய் மலைத்தொடருக்கும் அமுர் நதிக்கும் இடையிலான நிலத்தை சீனாவிலிருந்து ( குயிங் பேரரசு ) உருசியப் பேரரசிற்கு மாற்றுவதன் மூலம் நெர்ச்சின்ஸ்க் ஒப்பந்தத்தை (1689) மாற்றியது. ரஷ்யா 600000 சதுர கிலோமீட்டர்கள் (231660 சதுரை மைல்கள்) பரப்பினை மஞ்சூரியாவிலிருந்து பெற்றது.
பின்னணி
கேதரின் தி கிரேட் (1762 - 1796) ஆட்சி முதல், ரஷ்யா பசிபிக் கடற்படை சக்தியாக மாற விரும்பியது. கம்சட்கா தீபகற்பத்தை இணைப்பதன் மூலமும், 1740 ஆம் ஆண்டில் பெட்ரோபாவ்லோவ்ஸ்க்-கம்சாட்ச்கியின் கடற்படை புறக்காவல் நிலையத்தையும், ரஷ்ய அலாஸ்காவிலும், அமுர் நீர்நிலைக்கு அருகிலும் உள்ள கடற்படை நிலையங்கள், ரஷ்யர்களை அங்கு சென்று குடியேற ஊக்குவித்தது, மேலும் அமுர் பிராந்தியத்தில் மெதுவாக ஒரு வலுவான இராணுவ இருப்பை வளர்த்துக் கொண்டது. . சீனா ஒருபோதும் அந்த பிராந்தியத்தை திறம்பட நிர்வகிக்கவில்லை அல்லது பிராந்திய ஆய்வுகள் நடத்தவில்லை, இந்த ரஷ்ய முன்னேற்றங்கள் கவனிக்கப்படாமல் போயின.
1850 முதல் 1864 வரை, சீனா தைப்பிங் கிளர்ச்சி யை கடுமையாக எதிர்த்துப் போராடியது, தூர கிழக்கு ஆளுநர் ஜெனரல் நிகோலே முராவியேவ் மங்கோலியா மற்றும் மஞ்சூரியாவின் எல்லைகளில் பல்லாயிரக்கணக்கான துருப்புக்களை முகாமிட்டு, அமுர் மீது கடந்த காலத்திலிருந்து சட்டபூர்வமான ரஷ்ய கட்டுப்பாட்டைக் கொண்டுவரத் தயாரானார்.. இரண்டாம் ஓபியம் போரை சீனா இழக்கிறது என்பது தெளிவாகத் தெரிந்தபோது, அந்த வாய்ப்பை முராவிவ் பயன்படுத்திக் கொண்டார், மேலும் இரண்டாவது முன்னணியில் சீனாவுடன் யுத்தம் செய்வதாக அச்சுறுத்தினார். குயிங் வம்சம் ரஷ்யாவுடன் பேச்சுவார்த்தைகளில் ஈடுபட ஒப்புக்கொண்டது.
கையொப்பமிடல்
உருசிய பிரதிநிதி நிகோலே முராவியோவ் மற்றும் குயிங் பிரதிநிதி இசான் இருவரும் இப்பகுதியின் இராணுவ ஆளுநர்கள் 1858 மே 28 அன்று அய்குன் நகரில் ஒப்பந்தத்தில் கையெழுத்திட்டனர்.
விளைவுகள்
இதன் விளைவாக ஏற்பட்ட ஒப்பந்தம் ரஷ்ய மற்றும் சீனப் பேரரசுகளுக்கு இடையில் அமுர் ஆற்றின் குறுக்கே ஒரு எல்லையை ஏற்படுத்தியது. ( ஹைலோங்ஜியாங் ஆற்றின் கிழக்கே உள்ள அறுபத்து நான்கு கிராமங்களில் வசிக்கும் சீன மற்றும் மஞ்சு குடியிருப்பாளர்கள் மஞ்சு அரசாங்கத்தின் அதிகார வரம்பில் இருக்க அனுமதிக்கப்படுவார்கள் ) அமுர், சுங்கரி மற்றும் உசுரி ஆறுகள் சீன மற்றும் ரஷ்ய கப்பல்களுக்கு மட்டுமே திறக்கப்பட வேண்டும். மேற்கில் உசுரி, வடக்கே அமுர், கிழக்கு மற்றும் தெற்கில் ஜப்பான் கடல் ஆகியவற்றால் எல்லைக்குட்பட்ட பகுதி ரஷ்யா மற்றும் சீனாவால் கூட்டாக நிர்வகிக்கப்பட வேண்டும் - இது பிரிட்டிஷ் மற்றும் 1818 ஆம் ஆண்டு ஒப்பந்தத்தில் ஒரேகான் பிரதேசத்திற்கு அமெரிக்கர்கள் ஒப்புக் கொண்டனர். (இரண்டு ஆண்டுகளுக்குப் பிறகு ரஷ்யா இந்த நிலத்தின் முழு கட்டுப்பாட்டையும் பெற்றது.)
குறிப்புகள்
பகுப்பு:உருசிய - சீன உடன்படிக்கைகள்
எனது மகளுக்கு கடிதம்
எனது மகளுக்கு கடிதம் (Letter to My Daughter) (2009) என்பது ஆப்பிரிக்க-அமெரிக்க எழுத்தாளர் மற்றும் கவிஞரான மாயா ஏஞ்சலோ எழுதிய கட்டுரைகளின் தொகுப்பாக வெளிவந்த மூன்றாவது புத்தகம். இந்த புத்தகம் வெளிவந்த நேரத்தில், ஏஞ்சலோ இரண்டு கட்டுரை நூல்கள், பல கவிதை தொகுப்புகள் மற்றும் ஆறு சுயசரிதை புத்தகங்களை எழுதி முடித்திருந்தார். இவர் கருப்பர்கள் மற்றும் பெண்களுக்கான சிறப்பு செய்தி தொடர்பாளராக அங்கீகரிக்கப்பட்டு மிகவும் மதிக்கப்பட்டார். மேலும் "அக்காலகட்டத்தின் சிறந்த சுயசரிதை குரலாக"வும் மாறியிருந்தார். ஏஞ்சலோவுக்கு மகள்கள் என்று யாரும் இல்லையென்றாலும், அவரது நண்பர் ஓப்ரா வின்ஃப்ரேக்கு அவர் எழுதியவை உட்பட்ட 20 ஆண்டு காலக் குறிப்புகளையும் கட்டுரைக் கருத்துக்களையும் ஆராய்ந்த கொண்டிருந்தபோது "எனது மகளுக்கு கடிதம்" எழுதத் தூண்டப்பட்டார். ஏஞ்சலோவைத் தங்களது தாயின் முகமாக பார்த்த பல்லாயிரக்கணக்கான பெண்களுக்காகவும், தான் வாழ்நாள் முழுவதும் பெற்ற ஞானத்தைப் பகிர்ந்துகொள்வதற்காகவும் இப்புத்தகத்தை எழுதினார்.
இந்தப் புத்தகத்தில், இல்லாத மகளுக்கு அர்ப்பணிக்கப்படுவதாக எழுதிய தொடக்க உரை மற்றும் சில கவிதைகள் உட்பட 28 சிறு கட்டுரைகள் உள்ளன. புத்தகத்தின் விமர்சனங்கள் பொதுவாக சாதகமானவையாக இருந்தது; பெரும்பாலான விமர்சகர்கள் அந்த புத்தகம் ஏஞ்சலோவின் முழுமையான ஞானத்தையும், ஒரு அன்பான பாட்டி அல்லது அத்தையின் ஆலோசனை தரும் வார்த்தைகளையும் கொண்டிருப்பதாகவும் கூறினார்கள். ஒரு விமர்சகர் இந்த புத்தகத்தின் கட்டுரைகள் "எளிமையாகவும்" மற்றும் "உணர்ச்சிபூர்வமானதாகவும்" இருப்பதாகத் தெரிவித்தார்.
பின்புலம்
எனது மகளுக்கு கடிதம் மாயா ஏஞ்சலோவின் மூன்றாவது கட்டுரைப் புத்தகம். இவர் பல கவிதை தொகுப்புகளை வெளியிட்டுள்ளார். குறிப்பாக 1971 ஆம் ஆண்டு வந்த இறப்பதற்கு முன் எனக்கு குடிப்பதற்கு குளிர்ந்த நீரைத் தாருங்கள் (Just Give Me a Cool Drink of Water 'fore I Diiie) என்ற கவிதை புலிட்சர் பரிசுக்கு பரிந்துரை செய்யப்பட்டது. 1993 ஆம் ஆண்டில் அமெரிக்க ஜனாதிபதியாக பில் கிளின்டன் பதவி ஏற்பு விழாவில் மாயா காலைப்பொழுதின் நாடித்துடிப்பில் ( "On the Pulse of Morning") என்ற தனது கவிதையை வாசித்தார். இதனால் அவர், 1961 இல் ஜான் எஃப். கென்னடி பதவி ஏற்பில் வாசித்த ராபர்ட் பிராஸ்ட்டுக்கு அடுத்தபடியாக, துவக்கவிழாவில் கவிதை வாசித்த முதல் கவிஞர் என்ற பெருமைக்குரியவாரானார். 2009 ஆம் ஆண்டில் இப்புத்தகம் வெளிவந்தபோது, மாயாவின் 7 பாகங்கள் கொண்ட தன்வரலாற்றில் ஆறு பாகங்கள் வெளியிடப்பட்டுவிட்டது. அவரது ஆறாம் பாகம் ஒரு பாடல் சொர்க்கத்திற்கு ஓடியது (A Song Flung Up to Heaven) 2002 ஆம் ஆண்டு வெளிவந்தது. மேலும் ஏழாம் பாகம் வரும்வரையில் இதுவே இறுதியான பாகமாக இருந்தது. அவரது ஏழாம் பாகம் அம்மா & நான் & அம்மா 2013 ஆம் ஆண்டில் 85 ஆம் அகவையில் வெளிவந்தது.
இப்புத்தகம் வெளியிடப்பட்ட நேரத்தில், கருப்பர்களுக்கும், பெண்களுக்கும் ஒரு செய்தித் தொடர்பாளராக ஏஞ்சலோ அங்கீகாரம் பெற்றார். அறிஞர் ஜோனெ பிராக்ஸ்டன் இவ்வாறு கூறினார், "ஏஞ்சலோ எந்தவொரு சந்தேகமின்றி ... அமெரிக்காவின் மிகச்சிறந்த பெண் சுயசரிதை எழுத்தாளர்". விமர்சகர் ரிச்சார்ட் லாங்கின் கருத்துப்படி, "ஏஞ்சலோ காலத்தின் ஒரு பெரிய சுயசரிதை குரல்". ஏஞ்சலோ அவரது தனிப்பட்ட வாழ்க்கை பற்றி பகிரங்கமாக விவாதித்த முதல் ஆபிரிக்க-அமெரிக்க பெண் எழுத்தாளர்களில் ஒருவராகவும், அவரின் நூல்களில் முக்கிய பாத்திரமாக தன்னையே பயன்படுத்திக் கொண்ட முதல் எழுத்தாளராகவும் ஆனார்.
மேற்கோள்கள்
பகுப்பு:ஆங்கில நூல்கள்
ஜுலி ஸ்டொக்டன்
ஜுலி ஸ்டொக்டன் (Julie Stockton, பிறப்பு: ஏப்ரல் 19 1959),     ஆத்திரேலியப் பெண்கள் துடுப்பாட்ட  அணியின் வீரர்  ஆவார். இவர் மூன்று தேர்வுத் துடுப்பாட்டப் போட்டிகளிலும், மூன்று  ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1979 ல்  ஆத்திரேலிய  பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும்,  1976  - 1978 ஆண்டுகளில்  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
பகுப்பு:ஆத்திரேலிய பெண்கள் தேர்வுத் துடுப்பாட்ட அணி பகுப்பு:1959 பிறப்புகள் பகுப்பு:வாழும் நபர்கள் பகுப்பு:ஆஸ்திரேலியப் பெண் துடுப்பாட்டக்காரர்கள்
மதாரிபூர் மாவட்டம்
மதாரிபூர் மாவட்டம் (Madaripur District) (মাদারিপুর), தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம் டாக்கா கோட்டத்தில் அமைந்துள்ளது. மத்திய வங்காளதேசத்தில் அமைந்த இம்மாவட்டத்தின் நிர்வாகத் தலைமையிடம் மதாரிபூர் நகரம் ஆகும்.
மாவட்ட எல்லைகள்
மதாரிபூர் மாவட்டத்தின் வடக்கில் முன்சிகஞ்ச் மாவட்டம் பரித்பூர் மாவட்டமும், தெற்கில் கோபால்கஞ்ச் மாவட்டம் மற்றும் பரிசால் மாவட்டமும், கிழக்கில் சரியத்பூர் மாவட்டமும் மேற்கில் கோபால்கஞ்ச் மாவட்டம் மற்றும் பரித்பூர் மாவட்டமும் எல்லைகளாக உள்ளது.
மாவட்ட நிர்வாகம்
இம்மாவட்டத்தின் அஞ்சல் சுட்டு எண் 7900 ஆகும். தொலைபேசி குறியிடு எண் 0661 ஆகும். இம்மாவட்டம் மூன்று வங்காளதேச  நாடாளுமன்றத் தொகுதிகளைக் கொண்டுள்ளது.
பொருளாதாரம்
இம்மாவட்டத்தில் பத்மா ஆறு, மெக்னா ஆறு, ஆரியல் ஆறு, குமார் ஆறு, பலோர்டி ஆறுகள் பாய்வதால் நீர் வளமும், மண் வளமும் கொண்டுள்ளது. எனவே இங்கு நெல், சணல், கோதுமை, வெங்காயம், வெள்ளைப்பூண்டு, கரும்பு, மிளகாய்,பருப்பு வகைகள், காய்கறிகள் முதலிய பயிரிடப்படுகிறது. மேலும் இம்மாவட்டத்தின் ஆண்டு சராசரி மழைப் பொழிவு 2105 மில்லி மீட்டராக உள்ளது.
வேளாண் விவசாயிகள் 33.32%, மீன் பிடி தொழிலில் 1.1%, வேளாண் கூலித் தொழிலாளர்கள் 23.53%, பிற கூலித் தொழிலார்கள் 3.87%, தொழிற்சாலை பணியாளர்கள் 1%, வணிகர்கள் 11.98%, போக்குவரத்து ஊழியர்கள் 1.93%, கட்டுமானப் பணியாளர்கள் 1.19%, சேவைத் துறையில் 10.14% மற்றும் பிற துறைகளில் 11.94% பணி செய்கின்றனர்.
மக்கள் தொகையியல்
1125.69 சதுர கிலோ மீட்டர் பரப்பு கொண்ட இம்மாவட்டத்தின் 2011-ஆம் ஆண்டின்  மக்கள் தொகை கணக்கெடுப்பின் படி (இறுதி முடிவு அறிவிக்கப்படவில்லை) மக்கள் தொகை 11,65,952   ஆக உள்ளது. அதில் ஆண்கள் 5,74,582 ஆகவும், பெண்கள் 5,91,370 ஆகவும் உள்ளனர். ஆண்டு மக்கள் தொகை வளர்ச்சி விகிதம் 0.17% ஆக உள்ளது. பாலின விகிதம் 100 ஆண்களுக்கு   100 பெண்கள்  வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 1036 நபர்கள் வீதம் வாழ்கின்றனர். மாவட்ட சராசரி எழுத்தறிவு 46%  ஆக உள்ளது. இம்மாவட்டத்தின் பெரும்பாலான மக்கள் இசுலாமிய சமயத்தைப் பின்பற்றுபவர்களாகவும், வங்காள மொழியைப் பேசுபவர்களாகவும் உள்ளனர்.
கல்வி நிலையங்கள்
இம்மாவட்டத்தில் பதினேழு கல்லூரிகளும், 117 உயர்நிலைப் பள்ளிகளும், 437 தொடக்கப் பள்ளிகளும், 262 தனியார் தொடக்கப் பள்ளிகளும், அறுபது மதராசாக்களும் உள்ளது.
மேற்கோள்கள்
23.17°N, 90.1°W பகுப்பு:வங்காளதேச மாவட்டங்கள்
சூன் 11
வெளி இணைப்புகள்
பகுப்பு:சூன் பகுப்பு:ஆண்டின் நாட்கள்
ராம்பூர், உத்தரப் பிரதேசம்
ராம்பூர் (Rampur) வட இந்தியாவின் உத்தரப் பிரதேச மாநிலத்தின் ரோகில்கண்ட் பிரதேசத்தில், மொராதாபாத் கோட்டத்தில் அமைந்த இராம்பூர் மாவட்டத்தின் நிர்வாகத் தலைமையிடமும், நகராட்சியும் ஆகும். இந்திய விடுதலைக்கு முன்னர் இந்நகரம் இசுலாமிய நவாப்புகள் ஆண்ட இராம்பூர் இராச்சியத்தின் தலைநகராக விளங்கியது.
2011-இல் இந்நகரத்தின் மக்கள் தொகை 3,25,248 ஆகும். இந்நகரம் இசுலாமிய மக்கள் பெரும்பான்மை கொண்ட நகரம் ஆகும்.
மக்கள் தொகை பரம்பல்
2011 ஆம் ஆண்டு இந்திய மக்கள் தொகை கணக்கெடுப்பின் படி, இராம்பூர் நகரத்தின் மொத்த மக்கள்தொகை 3,25,248 ஆகும். பாலின விகிதம் 1000 ஆண்களுக்கு 915 பெண்கள் வீதம் உள்ளனர். சராசரி எழுத்தறிவு 53.7% ஆக உள்ளது. மக்கள் தொகையில் 6 வயதிற்குட்பட்ட குழந்தைகள் 37,945  (11.7%) ஆக உள்ளனர். முஸ்லீம்கள் பெரும்பான்மையாக உள்ளனர்.
தொடருந்து
லக்னோ-மொராதாபாத் இருப்புப் பாதையில் அமைந்த இராம்பூர் தொடருந்து நிலையம் மூன்று நடைமேடைகளைக் கொண்டது. இது இந்தியாவின் கிழக்கு, மேற்கு மற்று வடக்கு மற்றும் மத்திய இந்தியாவின் பகுதிகளை தொடருந்துகள் மூலம் இணைக்கிறது. இதனருகில் உள்ள சந்திப்பு தொடருந்து நிலையம் 30 கிமீ தொலைவில் உள்ள மொராதாபாத்தில் உள்ளது.
சாலைப் போக்குவரத்து
பஞ்சாப் மாநிலத்தின் மலௌத்திலிருந்து, உத்தராகண்ட் மாநிலத்தின் பிதௌரகட்டிற்கு செல்லும் தேசிய நெடுஞ்சாலை 9 இராம்பூர் வழியாகச் செல்கிறது.
வானூர்தி நிலையம்
ராம்பூருக்கு அருகமைந்த வானூர்தி நிலையங்கள்:-
தட்ப வெப்பம்
இராம்பூர் நகரத்தின் கோடைக்கால வெப்பம் 43 °C முதல் 30 °C வரை இருக்கும். குளிர்கால வெப்பம் 25 °C to 5 °C வரை இருக்கும்.
வெளி இணைப்புகள்
பகுப்பு:ராம்பூர் மாவட்டம் பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
டி. எஸ். துரைராஜ்
வாழ்க்கைச் சுருக்கம்
டி. எஸ். துரைராஜ் தஞ்சாவூரில் ராஜா நாயுடு, நாகலட்சுமி ஆகியோருக்கு மூன்றாவது குழந்தையாகப் பிறந்தவர். மூத்தவர்கள் இருவரும் பெண்கள். தந்தை உள்ளூரில் ஒரு எழுத்தராகப் பணியாற்றியவர். மூத்த சகோதரி மதுரையில் திருமணம் புரிந்ததை அடுத்து இவரும் தனது ஏழாவது வயதில் தாயாருடன் மதுரைக்குக் குடிபெயர்ந்தார்.
நாடகங்களில்
மதுரையில் அப்போது சங்கரதாசு சுவாமிகள் தனது நாடகக் கம்பனியை ஆரம்பித்து நடத்தி வந்தார். பள்ளிப் படிப்பில் நாட்டமில்லாமல் இருந்த துரைராஜ் சங்கரதாஸ் சுவாமிகளின் நாடகக் கம்பனியில் சேர்ந்தார். இவருக்கு நிறையப் பாடும் சந்தர்ப்பங்கள் கொடுக்கப்பட்டன. கோமாளி, மற்றும் பெண்கள் வேடங்களிலும் நடித்து வந்தார்.
வெளி இணைப்புகள்
பகுப்பு:1910 பிறப்புகள் பகுப்பு:1986 இறப்புகள் பகுப்பு:தஞ்சாவூர் மாவட்ட நபர்கள் பகுப்பு:தமிழ் நகைச்சுவை நடிகர்கள் பகுப்பு:தமிழ்த் திரைப்பட நடிகர்கள் பகுப்பு:தமிழ்த் திரைப்பட இயக்குநர்கள் பகுப்பு:தமிழ்நாட்டுத் திரைப்பட நடிகர்கள் பகுப்பு:தமிழ்நாட்டுத் திரைப்படத் தயாரிப்பாளர்கள்
முத்தீஸ்வரர் ஆலயம், காஞ்சிபுரம்
முத்தீஸ்வரர் ஆலயம், இந்தியாவின், தமிழ்நாட்டின், காஞ்சிபுரம் நகரில், காந்தி சாலையின் மையப்பகுதியில் அமைந்துள்ள ஒரு சிறப்புவாய்ந்த   இந்து சிவன் ஆலயமாகும். சிவபெருமானுக்கு அர்ப்பணிக்கப்பட்ட இந்த கோயில் பல்லவரால் கட்டப்பட்டது, பல்லவர் காலத்திற்கு முன்பே கட்டப்பட்டு  பல்லவர்களால் புதுப்பிக்கப்பட்டதாக  கல்வெட்டுகள் உள்ளன.
வரலாறு
முன்காலத்தில் தொண்டைநாட்டில்(காஞ்சியில்) திருக்குறிப்புத் தொண்ட நாயனார் சிவனடியார்களுக்கு தொண்டுசெய்து வந்தார், தன் குலத்தொழிலாகிய சலவை தொழில் செய்து வந்தார்.இவரே இந்த கோவிலில் தெய்வமாக அருள்புரிகிறார்.
References
பகுப்பு:Hindu temples in Kanchipuram பகுப்பு:Shiva temples in Tamil Nadu பகுப்பு:காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
மனவுலி கோட்டை
மனவுலி கோட்டை, இந்திய மாநிலமான பஞ்சாபின் மொகாலி மாவட்டத்திலுள்ள மனவுலி என்ற ஊரில் அமைந்துள்ளது. இது மொகாலியில் இருந்து ஏறத்தாழ 11 கி.மீ தொலைவில் உள்ளது. இந்த கோட்டை தரைமட்டத்தில் இருந்து 20 அடி உயரத்தில் அமைந்துள்ளது.
படங்கள்
<Gallery> File:Manauli Fort,district SAS Nagar Mohali, Punjab 01.JPG|கோட்டை File:Manauli Fort,district SAS Nagar Mohali, Punjab 02.JPG|கோட்டையின் உட்பகுதி File:Manauli Fort,district SAS Nagar Mohali, Punjab 03.JPG|கோட்டையின் முழுத் தோற்றம் File:Manauli Fort,district SAS Nagar Mohali, Punjab 04.JPG|கோட்டையிலுள்ள பனை மரங்கள்
சான்றுகள்
பகுப்பு:மொகாலி மாவட்டம் பகுப்பு:பஞ்சாப் (இந்தியா) கோட்டைகள்
யுனைடட் 93 (திரைப்படம்)
யுனைடட் 93  (United 93) என்பது 2006 ஆண்டைய வாழ்கை வரலாற்று நாடக பரபரப்புத் திரைப்படமாகும். இப்படத்தை உடன் தயாரித்து எழுதி, இயக்கியவர் பால் கிரீன்ராஸ் ஆவார். இப்படத்தின் கதையானது செப்டம்பர் 11, 2001 தாக்குதல்கள் அன்று அமெரிக்காவில் விமானங்களைக் கொண்டு தாக்குதல்கள் நடத்த கடத்தப்பட்ட யுனைடெட் ஏர்லைன்ஸ் விமானம் 93இல் நிகழும் நிகழ்ச்சிகளை அடிப்படையாக கொண்டது. இத்திரைப்படம் முடிந்த அளவுக்கு உண்மை நிகழ்வுகளைக் கொண்டு படமாக்க முயற்சித்துள்ளது (சில கற்பனை நிகழ்வுகள் பயன்படுத்தப்படதாக ஒரு மறுப்பு உள்ளது). படத்தயாரிப்பாளர்களின் கூற்றின்படி, படத்திற்கு விமானப் பயணிகளின் அனைத்து குடும்பங்களும் ஒத்துழைத்ததாக கூறப்பட்டது.
யுனைடெட் 93 திரைப்படத்தின் சிறப்புக் காட்சியானது 2016 ஏப்ரல் 26 அன்று நியூயார்க் நகரத்தில் நடந்த ட்ரிபேகா திரைப்பட விழாவில் திரையிடப்பட்டது''. ''விமானத்தில் பயணித்த பலரின் குடும்ப உறுப்பினர்கள் படத்துக்கு தங்கள் ஆதரவை வழங்குவதற்காக படத்தின் சிறப்புக் காட்சியில் கலந்து கொண்டனர்.
2006 ஏப்ரலில் வட அமெரிக்காவில் வெளியிடப்பட்ட இந்தப் படம் விமர்சன ரீதியான பாராட்டைப் பெற்றது. படத்தின் முதல் மூன்று வார இறுதி நாட்களில் வந்த மொத்த வருமானத்தில் 10 விழுக்காடு வருவாயை யுனைட்டட் 93 விமானத்தில் பலியானவர்களுக்கான ஒரு நினைவகத்தை உருவாக்க நன்கொடையாக வழங்கப்பட்டது. இப்படமானது ஐக்கிய மாகாணத்தில் $ 93.4 மில்லியனும், உலகளவில் $ 76.3 மில்லியன் வசூலையும் ஈட்டியது. இந்த திரைப்படம் சிறந்த இயக்குனருக்கான விருது உள்ளிட்ட இரண்டு அகாடெமி விருது ளுக்கான பரிந்துரைகளைப் பெற்றது.
கதை
சியாத் ஜர்ரா, சயீத் அல்-கம்தி, அஹமத் அல்-நமி, அஹ்மத் அல்_ஹஸ்வாவி ஆகிய நான்கு பயங்கரவாதிகள் தாங்கள் தங்கி இருந்த விடுதியில் பிராத்தைனையில் ஈடுபடுவதாக படம் துவங்குகிறது. அதன்பிறகு நியூயார்க் விபர்டி பன்னாட்டு வானூர்தி நிலையம் வந்துசேரும் இவர்கள், பாதுகாப்பு சோதனைகளுக்குப் பிறகு பிற பயணிகளோடு பயணிகளாக நியூ ஜெர்சியில் இருந்து சான்பிரான்ஸ்கோ செல்லும் வானூர்தியில் ஏறி அமர்கின்றனர். சில நெரிசல் பிரச்சனைகளால் வானூர்தி புறப்பட 40 நிமிடங்கள் தாமதம் ஏற்படுகிறது.
சற்று நேரத்தில் வானூர்தி கட்டுப்பாட்டு அறைக்கு பாஸ்டன் நகரில் இருந்து புறப்பட்ட வானூர்தியான அமெரிக்கன் 11 கடத்தப்பட்டதாக தகவல் வந்து சேர்கிறது. அதற்கு பிறகு காலை 8.45 மணிக்கு அந்த வானூர்தி உலக வர்தக மைய இரட்டை கோபுரத்தின் வடக்குப் பகுதியில் மோதுகிறது. இது நடந்த 18ஆவது நிமிடத்தில் அந்தக் கட்டடத்தின் தெற்குப் பகுதியில் யுனைட்டட் 175 வானூர்தி வந்து தாக்குகிறது. இதையடுத்து 9.45க்கு அமெரிக்கத் தலைமையகமான பெண்டகன் மீது அமெரிக்கன் 77 வானூர்தி தாக்குகிறது.
இதற்கிடையில் பறந்து கொண்டிருக்கும் யுனைட்டட் 93 வானூர்தியில் உள்ள பயங்கரவாதிகளில் ஒருவன் கழிப்பறைக்கு சென்று, ஒரு போலி வெடிகுண்டை தயாரித்து தன் இடுப்பில் அணிந்துகொண்டு தன் இருக்கையில் வந்து அமர்கிறான். பின்னர் அவனுடன் இன்னொருவனுமாக இருவர் எழுந்து பயணிகளைத் தாக்கத் துவங்குகின்றனர். அப்படியே தன் இடுப்பில் கட்டியிருக்கும் போலி வெடிகுண்டை காட்டி பயணிகளை மிரட்டுகிறான். இதே சமயம் மற்ற இரு பயங்கரவாதிகள் வானூர்தி ஓட்டுநர் அறையைக்குள் நுழைந்து, ஓட்டுநர்கள் இருவரையும் கொன்று வானூர்தியை தங்கள் கட்டுப்பாட்டுக்குள் கொண்டு வருகின்றனர. விமான கட்டுப்பாட்டு அதிகாரிகளுக்கு எந்த வித தகவலும் யுனைட்டட் 93 வானூர்தியில் இருந்து கிடைக்காமல் போகவே இதுவும் கடத்தப்பட்டிருக்கலாம் என்ற முடிவுக்கு அதிகாரிகள் அஞ்சுகின்றனர்.
இச்சமயத்தில் இரட்டை கோபுரமும், பெண்டகனும் அடுத்தடுத்து வானூர்திகளால் மோதப்பட்ட செய்தி வானூர்தியில் உள்ள பயணிகளுக்கு செல்பேசிகள் வழியாக தெரியவருகிறது. இதையடுத்து தாங்கள் பயணிக்கும் வானூர்தியும் இவ்வாறு மோதுவதற்காகவே கடத்தப்பட்டிருப்பதும், இனி வானூர்தி தரையிரங்காது என்பதையும் பயணிகள் உணர்கின்றனர். இதனால் கோபம் கொள்ளும் பயணிகள் பயங்கவாதிகளின் திட்டத்தை முறியடிப்பதற்காக திட்டமிட்டு ஒரு பயங்கரவாதியைக் கொல்கின்றனர். அவன் இடுப்பில் உள்ளது போலி வெடுகுண்டு என்று கண்டறிகின்றனர். இதையடுத்து இன்னொரு பயங்கரவாதியையும் பயணிகள் தாக்குகின்றனர். இரு பயங்கவாதிகளை ஒழித்த பிறகு பயணிகள் விமானி அறையை உடைத்துக் கொண்டு உள்ளே நுழைகின்றனர். அங்கே வானூர்தியை இலக்கு நோக்கி விரைவாக செலுத்திக் கொண்டிருக்கும் இரு பயங்கரவாதிகளையும் கொல்கின்றனர். இதனால் கட்டுப்பாட்டை இழந்த வானூர்தி பென்சில்வேனியா நகரில் தரையில் விழுந்து நேர்ச்சிக்கு உள்ளாகிறது.
மேற்கோள்கள்
பகுப்பு:2006 திரைப்படங்கள் பகுப்பு:அமெரிக்க நாடகத் திரைப்படங்கள் பகுப்பு:அமெரிக்கத் திரைப்படங்கள் பகுப்பு:ஆங்கிலத் திரைப்படங்கள் பகுப்பு:பிரெஞ்சுத் திரைப்படங்கள் பகுப்பு:பிரித்தானிய திரைப்படங்கள் பகுப்பு:பாஃப்டா விருதினை வென்ற திரைப்படங்கள்
டஃபட்சா முஃபாம்பிசி
டஃபட்சா முஃபாம்பிசி (Tafadzwa Mufambisi, பிறப்பு: திசம்பர் 17 1976), சிம்பாப்வே அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஆறு ஒருநாள் பன்னாட்டுத் துடுப்பாட்டப் போட்டிகளிலும் 23 முதல்தர துடுப்பாட்டப் போட்டிகளிலும், 18 ஏ-தர துடுப்பாட்டப் போட்டிகளிலும், ஆறு இருபது20 போட்டிகளிலும் கலந்து கொண்டுள்ளார். இவர் 2006-2007 ஆண்டுகளில் சிம்பாப்வே ஒருநாள் பன்னாட்டுத் துடுப்பாட்ட உறுப்பினராக ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
வெளி இணைப்பு
பகுப்பு:சிம்பாப்வே துடுப்பாட்ட வீரர்கள் பகுப்பு:1976 பிறப்புகள் பகுப்பு:1986 பிறப்புகள் பகுப்பு:வாழும் நபர்கள்
ஊணத்தூர் மாரியம்மன் கோயில்
ஊணத்தூர் மாரியம்மன் கோயில் தமிழ்நாட்டில் சேலம் மாவட்டம், ஊணத்தூர் என்னும் ஊரில் அமைந்துள்ள அம்மன் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. சித்திரை மாதம் 2 நாட்கள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:சேலம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
1998 வந்தமா படுகொலைகள்
1998 வந்தாமா படுகொலைகள் (1998 Wandhama Ganderbal massacre) இந்தியாவின் ஜம்மு காஷ்மீர் மாநிலத்தின் காந்தர்பல் மாவட்டத்தில் உள்ள வந்தாமா எனும் சிறு நகரத்தில் இசுலாமியர்களுடன் வாழ்ந்த இந்து சமய காஷ்மீரப் பண்டிதர்களை மட்டும் தேடிப்பிடித்து, 25 சனவரி 1998 அன்று இரவில், இந்திய இராணுவத்தினர் உடையில் வந்த இசுலாமிய பயங்கரவாதிகள் படுகொலை செய்தனர். இப்படுகொலையில் 9 பெண்கள் மற்றும் 4 குழந்தைகள் உள்ளிட்ட 23 அடங்குவர். இப்படுகொலைகளுக்கு லஷ்கர்-ஏ-தொய்பா மற்றும் ஹிஸ்புல் முஜாகிதீன் பயங்கரவாதிகள் காரணமாக இருக்கலாம் என ஐயம் எழுந்தது.
வெளி இணைப்புகள்
பகுப்பு:இந்தியாவில் இஸ்லாமிய பயங்கரவாதம் பகுப்பு:இந்தியாவில் தீவிரவாதத் தாக்குதல்கள் பகுப்பு:காந்தர்பல் மாவட்டம் பகுப்பு:ஜம்மு காஷ்மீர் பகுப்பு:1998 நிகழ்வுகள்
பங்கஜ் ஜோஷி (இயற்பியலாளர்)
மேற்கோள்கள்
பகுப்பு:வாழும் நபர்கள் பகுப்பு:1953 பிறப்புகள் பகுப்பு:இந்திய அண்டவியலாளர்கள் பகுப்பு:இந்திய இயற்பியலாளர்கள்
சியாம் (இசையமைப்பாளர்)
சியாம், சாமுவேல்,ஜோசப், ( Shyam) (பிறப்பு 19 மார்ச் 1937) என்று அழைக்கப்படுகிறார். இந்தியாவின் தமிழ்நாட்டைச் சேர்ந்த மலையாள இசையமைப்பாளர் ஆவார். 1970 களின் நடுப்பகுதியிலிருந்து 1980 களின் பிற்பகுதி வரை, சியாம் மலையாளத் திரையுலகில் இசையமைப்பாளராக, கிட்டத்தட்ட 200 படங்களுக்கு இசையமைத்தார். அக்காலத்தின் அனைத்து முக்கிய இயக்குநர்களுடனும் பணிபுரிந்த சியாம், ஜெயனின் பல வெற்றிப் படங்களுக்கும், மம்முட்டி மற்றும் மோகன்லாலின் ஆரம்ப படங்களுக்கும் இசையமைத்தார்.
தொழில்
இசை மேதைகள் எம். எஸ். விஸ்வநாதன் மற்றும் சலில் சௌதுரி ஆகியோரின் கீழ் சியாம் பயிற்சி பெற்றார். அவர்கள் இருவரும் இவருக்கு 'ஷியாம்' என்று பெயர் மாற்றினர். இவர் வயலின் கலைஞராக பிரபல மலையாள இசையமைப்பாளர் ஜி.தேவராஜனுடன் பணியாற்றினார்.
1974 ஆம் ஆண்டு வெளியான மன்யஸ்ரீ விஸ்வாமித்திரன் திரைப்படத்தின் மூலம் மலையாளத் திரையுலகில் இசையமைப்பாளராக அறிமுகமானார்.
மேற்கோள்கள்
பகுப்பு:1937 பிறப்புகள் பகுப்பு:வாழும் நபர்கள் பகுப்பு:தமிழ்த் திரைப்பட இசையமைப்பாளர்கள் பகுப்பு:மலையாளத் திரைப்பட இசையமைப்பாளர்கள் பகுப்பு:இந்திய வயலின் கலைஞர்கள்
ஆழ்வார்
ஆழ்வார் என்னும் தலைப்பில் உள்ள கட்டுரைகள் கீழே உள்ளன.
பகுப்பு:பக்கவழி நெறிப்படுத்தல்
மிசோரம் மாநில அருங்காட்சியகம்
மிசோரம் மாநில அருங்காட்சியகம், இந்திய மாநிலமான மிசோரத்தின் அய்சாவல் நகரத்தில் உள்ளது. இங்கு நெசவு, பண்பாடு, வரலாறு, மனிதவியல் உள்ளிட்ட துறை தொடர்பான பொருட்கள் காட்சிக்கு வைக்கப்பட்டுகள்ளன. இந்த காட்சியகம் 1977ஆம் ஆண்டின் ஏப்ரல் மாதத்தில் நிறுவப்பட்டது. கல்கத்தாவில் உள்ள இந்திய அருங்காட்சியத்தின் மேற்பார்வையில் இந்த காட்சியகம் புதுப்பிக்கப்பட்டு, புதிய பொருட்களும் சேகரிக்கப்பட்டுள்ளன. கல்கத்தாவில் உள்ள விக்ரோரியா நினைவரங்கில் இருந்து நிதியுதவியும் வழங்கப்படுகிறது.
இணைப்புகள்
பகுப்பு:இந்திய அருங்காட்சியகங்கள் பகுப்பு:மிசோரம்
முதலாம் ஃபெலிக்ஸ் (திருத்தந்தை)
திருத்தந்தை புனித முதலாம் ஃபெலிக்ஸ் (Pope Saint Felix I) உரோமை ஆயராகவும் திருத்தந்தையாகவும் 269 சனவரி 5ஆம் நாளிலிருந்து 274 திசம்பர் 30ஆம் நாள் வரை ஆட்சி செய்தார். அவருக்கு முன் பதவியிலிருந்தவர் திருத்தந்தை தியோனீசியுஸ். திருத்தந்தை புனித முதலாம் ஃபெலிக்ஸ் கத்தோலிக்க திருச்சபையின் 26ஆம் திருத்தந்தை ஆவார்.
பணிகள்
திருத்தந்தை முதலாம் ஃபெலிக்ஸ் பற்றிய வரலாற்றுச் செய்திகள் மிகக் குறைவே. அவரது ஆட்சிக் காலம் உறுதியாகத் தெரிகிறது. அவர் காலத்தில் நடந்த சில நிகழ்ச்சிகள் பற்றியும் தெளிவாகத் தெரிகிறது.
"திருத்தந்தையர் நூல்" (Liber Pontificalis) என்னும் பண்டைய ஏடு, திருத்தந்தை முதலாம் ஃபெலிக்ஸ் உரோமையைச் சார்ந்தவர் என்று குறிப்பிடுகிறது. ஆனால் அவர் மறைச்சாட்சியாக இறந்தார் என்பதற்கு வரலாற்று ஆதாரம் இல்லை.
அந்தியோக்கியா நகரில் நிகழ்ந்த சங்கம் சாமொசாத்தா நகர் பவுல் (Paul of Samosata) என்னும் ஆயர் மூவொரு இறைவன் பற்றித் தவறாகப் போதித்தார் என்பதற்காக அவரைப் பதவியிறக்கம் செய்து, உரோமைத் திருத்தந்தைக்குத் தகவல் அனுப்பியது. அப்போது திருத்தந்தையாக இருந்த தியோனீசியுஸ் என்பவர் அக்கடிதம் வந்துசேர்வதற்கு முன்னால் இறந்துவிட்டதால் திருத்தந்தை ஃபெலிக்சிடம் அக்கடிதம் வந்து சேர்ந்தது. சங்கத்தின் முடிவையும் புதிதாக நியமிக்கப்பட்ட ஆயரையும் திருத்தந்தை ஃபெலிக்ஸ் ஏற்றுக்கொண்டதாகத் தெரிகிறது.
ஆனால் பதவியிறக்கம் செய்யப்பட்ட ஆயர் பவுல் தம் இருப்பிடத்திலிருந்து போக மறுத்தார். எனவே, திருச்சபை அதிகாரிகள் பேரரசன் அவுரேலியனிடம் முறையிட்டனர். ஆயர் பவுல் தம் இருப்பிடத்தை விட்டுச் செல்லவேண்டும் என்றும், கோவிலுக்குச் சொந்தமான இடங்கள் "இத்தாலிய மற்றும் உரோமை நகர ஆயர்களோடு ஒன்றிப்பு உறவில் நிலைத்திருப்போரிடம்" ஒப்படைக்கப்பட வேண்டும் என்றும் அரசன் ஆணை பிறப்பித்தார்.
மறைச்சாட்சிகளுக்கு வணக்கம்
கிபி மூன்றாம் நூற்றாண்டின் தொடக்கத்தில், மறைச்சாட்சிகள் அடக்கம் செய்யப்பட்டிருந்த கல்லறைப் பகுதியில் திருப்பலி நிறைவேற்றும் பழக்கம் இருந்தது. அப்பழக்கம் திருத்தந்தை ஃபெலிக்சின் காலத்திலும் தொடர்ந்தது.
இறப்பு
திருத்தந்தை முதலாம் ஃபெலிக்ஸ் 274ஆம் ஆண்டு, திசம்பர் 30ஆம் நாள் இறந்தார். அவர்தம் உடல் உரோமை நகரில் ஆப்பிய நெடுஞ்சாலையில் அமைந்த கலிஸ்டஸ் கல்லறைத் தோட்டத்தில் அடக்கம் செய்யப்பட்டது.
திருவிழா
புனித முதலாம் ஃபெலிக்சின் திருவிழா அவர் இறந்த திசம்பர் 30ஆம் நாளில் கொண்டாடப்படுகிறது.
வெளி இணைப்புகள்
பகுப்பு:இத்தாலிய திருத்தந்தையர்கள் பகுப்பு:இத்தாலியின் கிறித்தவப் புனிதர்கள் பகுப்பு:274 இறப்புகள்
குன்வர் சர்வேஷ் குமார் சிங்
சான்றுகள்
பகுப்பு:16வது மக்களவை உறுப்பினர்கள் பகுப்பு:வாழும் நபர்கள் பகுப்பு:1951 பிறப்புகள் பகுப்பு:1952 பிறப்புகள் பகுப்பு:பாரதிய ஜனதா கட்சி அரசியல்வாதிகள் பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:21-ஆம் நூற்றாண்டு இந்திய அரசியல்வாதிகள்
பாசிம் யூசெப்
பாசிம் ராஃபற் முகமட் யூசெப் (باسم رأفت محمد يوسف) ஒர் எகிப்திய அங்கத நகைச்சுவையாளர், மருத்துவர், தொலைக்காட்சி தொகுப்பாளர். இவரது அரசியல் அங்கததுக்காக பெரிதும் அறியப்படுகிறார். எகிப்தின் புதிய அரசை விமர்சித்த இவரது அங்கத தொலைக்காட்சி நிகழ்ச்சிக்காக இவர் கைது செய்யப்பட்டும், இவர் மீது பல குற்றச்சாட்டுக்களுடன் வழக்குகளும் தொடரப்பட்டுள்ளன. 2011 எகிப்திய புரட்சியின் பின் எகிப்தில் மக்களாட்சிக்கும் கருத்து வெளிப்பாட்டுச் சுதந்திரத்துக்கும் ஒரு குறியீடாக இவர் பலரால் குறிப்பிடப்பட்டுள்ளார். 2013 இன் உலகின் நூறு செல்வாக்கு மிக்க மனிதர்களில் ஒருவராக ரைம் இதழால் அடையாளப்படுத்தப்பட்டுள்ளார்.
இவர் அமெரிக்க அங்கத நகைச்சுவையாளர் யோன் சுருவாட்டுடன் ஒப்பிடப்படுகிறார். யோன் சுருவாட்டின் நிகழ்ச்சி தனக்கு ஒர் ஊக்கியாக இருந்தாக இவர் கூறியுள்ளார்.
மேற்கோள்கள்
பகுப்பு:எகிப்திய நகைச்சுவையாளர்கள் பகுப்பு:நகைச்சுவையாளர்கள் பகுப்பு:எகிப்திய மருத்துவர்கள் பகுப்பு:1974 பிறப்புகள் பகுப்பு:வாழும் நபர்கள்
கோ. லோகநாதன்
'''கோ. லோகநாதன்' (G. Loganathan'') ஓர் இந்திய அரசியல்வாதியும் தமிழக சட்டமன்றத்தின் கீழ்வைத்தியனான்குப்பம் சட்டமன்றத் தொகுதியின் தற்போதைய உறுப்பினரும் ஆவார். 2016 ஆவது ஆண்டில் நடந்த தமிழ்நாடு சட்டமன்றத் தேர்தலில் கீழ்வைத்தியனான்குப்பம் தொகுதியில் அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு வெற்றி பெற்றார்.
வேளாக்குறிச்சி ஆதீனம்
திருக்கயிலாயபரம்பரை வேளாக்குறிச்சி ஆதீனம் தமிழ்நாட்டில் உள்ள ஒரு சித்தாந்த சைவ ஆதீனம் ஆகும். இவ்வாதீனம் திருநெல்வேலி மாவட்டம், அம்பாசமுத்திரம் நகரில் ஒரு பகுதியாகிய பொருனை நதிக்கரையில் அமைந்த வேளைநகர் என அழைக்கப்படும் வேளாக்குறிச்சியில் கிபி பதினைந்தாம் நுற்றாண்டில் சத்திய ஞான தேசிக தீர்க்கதரிசினி என்பவரால் தோற்றுவிக்கப்பட்டது.
வரலாறு
வேளாக்குறிச்சி ஆதீன குரு பரம்பரை திருக்கயிலாயத்திலிருந்து தொடங்குகிறது, ஆ௧வே திருக்கயிலாய பரம்பரை என்று வழங்கப்படுகிறது. கயிலையில் ஸ்ரீகண்ட பரமசிவம் ௨பதேசித்தருளிய திருநந்திதேவர் ௨பதேசம் பெற்ற அருளாளர்கள் சணகர், சனந்தனர், சனாதனர், சனற்குமாரர் ஆகிய நால்வர் ஆவர். சனற்குமாரரிடம் சத்தியஞான தரிசினிகள் ௨பதேசம் பெற்று பரஞ்சோதி முனிவருக்கு ௨பதேசம் அருளினார்கள். இவர்கள் அகச்சந்தான குரவர்களாவார்கள். பரஞ்சோதிமுனிவரிடம் ௨பதேசம் பெற்றவர் மெய்கண்டார். மெய்கண்டார் முதலாக அருள்நந்தி சிவம், மறைஞானசம்பந்தர், உமாபதிசிவம் ஈறான நால்வரும் புறச்சந்தான குரவர்கள் ஆவார்கள்.
௨மாபதிசிவத்திடம் ௨பதேசம் பெற்றவர் அருள் நமச்சிவாயர். அருள் நமச்சிவாயரிடம் காழிகங்கைமெய்கண்டார் ௨பதேசம் பெற்றார். காழிகங்கைமெய்கண்டாரிடம் காழிசிற்றம்பல நாடிகளும், காழி சிற்றம்பல நாடிகளிடம் பழுதைக்கட்டி சம்பந்த முனிவரும், பழுதைக்கட்டி சம்பந்த முனிவரிடம் காவை அம்பலநாத சுவாமிகளும் உபதேசம் பெற்றனர். காவை அம்பலநாத சுவாமிகளிடம் சத்திய ஞானதேசிக தீர்க்கதரிசினிகள் உபதேசம் பெற்றார்.
ஆதீன முதற்குரவரான ஸ்ரீசத்தியஞான தேசிக தீர்க்க தரிசினிகள் 14ம்நூற்றாண்டின் பிற்பகுதியில் சோழவள நாட்டின் கும்பகோணத்திற்கு அருகாமையில் ஞானபூமியாகிய சிவபுரம் திருத்தலத்தில் தோன்றினார்கள். ஸ்ரீசத்தியஞானி இளமையிலேயே காழிபழுதை கட்டி சம்பந்த முனிவரின் சீடரான திருப்பரங்குன்றம்-காவனூர்[காவை} அம்பலநாத சுவாமிகளை ஞானாசிரியராக அடைந்து சகலாகமங்களையும் கற்றுத் தெளிந்தார்கள். வேளை நகரில் ஆதீனத்தை நிறுவிக் கல்லிடைக்குறிச்சியில் திருமடம், பூஐை மடம், நந்தவனங்கள் அமைத்து சைவ சமய பரிபாலனம் செய்துவரலானார்கள். இவர்களின் அருள் திறத்தினைக் கேள்வியுற்ற திருவாங்௯ர் மன்னர் சுசீந்திரம்.கல்லிடைக்குறிச்சி,வெள்ளங்குளி,பாபநாசம் ஆகிய கிராமங்களில் நன்செய்,புன்செய் நிலங்களை நிவந்தங்களாக வழங்கி"தந்தச் சிவிகை''யும் தந்து சிறப்பித்துள்ளார்.
சில காலம் கழித்து விஐயநகர பேர்ரசின் வேண்டுகோளினை ஏற்றுத் திருவாருரில் நெடுங்காலம் இருந்து சைவ சமய பரிபாலனமும் சிவாலய பரிபாலனமும் செய்துள்ளார்கள்.திருவாருர் ஸ்ரீதியாகராஐ சுவாமி திருக்கோயிலுக்கு அபிஷேக்க் கட்டளை, அன்னதானக் கட்டளைகள் நிறுவி ஸ்ரீதியாகேசர் பூசை சிறப்புற நடைபெறச் செய்து பல சீடர்களுக்குச் சிறந்த ஞானாசிரியராக விளங்கினார்கள்.
சைவசித்தாந்த ஆதீனங்கள் -18 இல் இந்த ஆதீன குருமகாசந்நிதானம் இல்லறத்தார் குடியீச சந்நியாசி. துழாவூர் ஆதீனமும் நாச்சியார்கோயில் ஆதீனமும் இல்லறத்தார்களே. ௨மாமகேஸ்வர்ர் ருபமாகச் சீடர்களுக்கு ஞானோபதேசம் செய்விப்பது இவ் ஆதீன மரபு. வம்ச பரம்பரை இந்த ஆதீனம். இந்த தனிச்சிறப்பும் திருப்புகலூரில் மடம் ௨ள்ளதும் தஞ்சாவூர் மாவட்ட அரசிதழ் 1915லும் செப்பேடுகள் மற்றும் கல்வெட்டுகளிலும் குறிப்பிடப்பட்டுள்ளது. குருமகாசந்நிதானங்கள் இல்லறத்தார்களுக்கும்,துறவறத்தார்களுக்கும் ஞானோபதேசம் செய்வித்துப் பக்குவமடைந்த சீடர்களைத் தம்பிரான்களாக நியமனம் செய்து தம்பிரான்களைத் தமது பிரதிநிதிகளாகத் திருக்கோயில்கள் மற்றும் திருவாருர் அபிஷேக்க் கட்டளை அன்னதானக் கட்டளைகள் நிர்வாகத்தைக் கவனித்து வரச் செய்துள்ளார்கள்.
குருமுதல்வர் மீது பிள்ளைத்தமிழ் ௨ள்ள சைவசித்தாந்த ஆதீனம் திருக்கயிலாயபரம்பரை வேளாக்குறிச்சி ஆதீனம். ஸ்ரீசத்தியஞானிக்குத் தையல்பாகமுனி என்ற இளைய சகோதரர் ஒருவர் இருந்துள்ளார். சீடர்களில் ஒருவர் ஸ்ரீசத்தியஞான பண்டாரம் பிள்ளைத்தமிழ் என்ற அரிய தமிழ் இலக்கிய நூலை இயற்றியுள்ளார். பிள்ளைத்தமிழ்ப் பாடல்களில் குருமுதல்வரின் சிறப்பும், குருமுதல்வர் இல்லற ஞானி என்பதும் திருநெல்வேலியிலும் திருவாருரிலும் சமய பரிபாலனம் செய்தவர்கள் என்பதும் வடமொழியிலும் தென்தமிழிலும் சிறந்த பாண்டித்துவமுடையவர்கள் என்பதும் வெளிப்படுத்தப்பட்டுள்ளது.பிள்ளைத்தமிழ் இயற்றிய ஆசிரியர் குருபக்தியின் சிறந்து விளங்கியதன் காரணமாகத் தமது பெயரைகூடக் குறிப்பிடவில்லை.
தமது குருநாதரை ஆதீன முதல்குரவரை "சங்கத்தமிழ் பயில் வேளைநகர்க்கொருதருவே" பொருனையும் புடையடுத்து ஓங்கிவளர் வேளைநகராளி,வளர்நகர் வழுத்து முகில்,பொதியைத் தமிழுணர்வுறும் சைவப்பெருமான்,கமலைவாழ் ஆகமவரோதயன்,பொன்னிவளநாடன்,தமிழாபரணர், கமலைசத்தியஞானசிதம்பரநாதமாசிலாமணி,என்று பிள்ளைத்தமிழில் போற்றியுள்ளார்.
உசாத்துணைகள்
தமிழ் இலக்கிய வரலாறு - மு.அருணாசலம்
பகுப்பு:சைவ ஆதீனங்கள்
ரேலீ தாம்சன்
ரேலீ தாம்சன் (Raelee Thompson, பிறப்பு: ஆகத்து 3 1945), ஆத்திரேலியப் பெண்கள் துடுப்பாட்ட அணியின் மேனாள் வீரர்  ஆவார். இவர் 16 தேர்வுத் துடுப்பாட்டப் போட்டிகளிலும், 23   ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1972 - 1985 ஆண்டுகளில் ஆத்திரேலிய  பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும்,  1973  - 1985 ஆண்டுகளில்  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார்.
பகுப்பு:ஆத்திரேலிய பெண்கள் தேர்வுத் துடுப்பாட்ட அணி பகுப்பு:1949 பிறப்புகள் பகுப்பு:1945 பிறப்புகள் பகுப்பு:வாழும் நபர்கள் பகுப்பு:ஆஸ்திரேலியப் பெண் துடுப்பாட்டக்காரர்கள்
ஸ்டுவார்ட் வாக்கர்
ஸ்டுவார்ட் வாக்கர் (Stuart Walker , பிறப்பு: நவம்பர் 25 1976), சிம்பாப்வே அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். இவர் 2001/02 ஆண்டுகளில் சிம்பாப்வே முதல்தர துடுப்பாட்ட உறுப்பினராக முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஸ்டுவார்ட் வாக்கர் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 21 2011.
பகுப்பு:சிம்பாப்வே துடுப்பாட்ட வீரர்கள் பகுப்பு:1976 பிறப்புகள் பகுப்பு:வாழும் நபர்கள்
கோந்தாழி திரிதம் தளி சிவன்-பார்வதி கோயில்
கோந்தாழி திரிதம் தளி சிவன்-பார்வதி கோயில் (Kondazhy Thrithamthali Siva-Parvathy Temple) என்பது இந்தியாவின் கேரள மாநிலத்தில் திருச்சூர் மாவட்டத்தின் கோந்தாழியில், பாரதப்புழா ஆற்றின் துணையாறான காயத்ரிப்புழாவின் கரையில் அமைந்துள்ள சிவனுக்கு அர்ப்பணிக்கப்பட்ட ஒரு இந்துக் கோயில்|இந்து கோயிலாகும். இந்தக் கோயில் கொச்சி இராச்சியத்தின் முக்கியமான கோயில்களில் ஒன்றாகும். புராணங்களின் படி, பரசுராமர் நீலா ஆற்றின் (பாரதப்புழா) தென் கரையில் ஒரு சிவன் சிலையை நிறுவினார். கேரளாவில் உள்ள 108 புகழ்பெற்ற சிவன் கோயில்களில் இந்த கோயிலும் ஒன்றாகும்.
வரலாறு
சேர ஆட்சியின் போது, ​​கேரளா நிர்வாகத்திற்காக பதினெட்டு அடுக்குகளாக பிரிக்கப்பட்டது. ஒவ்வொரு அடுக்கும் ஒரு பெரிய கோயில் (சிவன் கோயில்) தலைமையில் அமைந்தது. இவற்றில், இந்தக் கோயில் அதன் மையக் கோயிலாகும். வளாகத்தில் தேவிக்கு பார்வதி அர்ப்பணிக்கப்பட்ட ஒரு சிறப்பு கோயில் உள்ளது. மேலும் சிவனின் மூன்று மகன்களான பிள்ளையார், சுப்ரமணியன், அய்யப்பன் உட்பட, மகா விஷ்ணு, பத்ரகாளி, நவக்கிரகங்கள், அனுமன், நாக தேவதைகள், பிரம்ம ராட்சசர்கள் போன்ற 11 துணை தெய்வங்களும் உள்ளன.
திப்பு தாக்குதல்
திப்பு சுல்தானின் வெற்றிக் காலத்தில் கேரளா மீது படையெடுத்தபோது இந்த கோயில்அழிக்கப்பட்டதாகக் கூறப்படுகிறது. அதன் பிறகு, கிட்டத்தட்ட இருநூறு ஆண்டுகளாக, கோவிலின் சிற்பம் உடைக்கப்பட்டுள்ளது.
குறிப்புகள்
பகுப்பு:கேரள இந்துக் கோயில்கள்
ஷரோன் டிரட்ரீ
ஷேரன் டிரெட்ரியா (Sharon Tredrea, பிறப்பு: சூன் 30 1954),  ஆத்திரேலிய  பெண்கள் தேர்வுத் துடுப்பாட்ட  அணியின்  அங்கத்தினர். இவர் 10 தேர்வுத் துடுப்பாட்டப் போட்டிகளிலும், 31   ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 1975 - 1984 ஆண்டுகளில் ஆத்திரேலிய  பெண்கள் தேசிய அணி உறுப்பினராக தேர்வுத் துடுப்பாட்டப் போட்டிகளிலும்,  1973  - 1988 ஆண்டுகளில்  ஒருநாள் பன்னாட்டுத் துடுப்பாட்டப் போட்டிகளிலும்  பங்குகொண்டார். பகுப்பு: ஆத்திரேலிய பெண்கள் தேர்வுத் துடுப்பாட்ட அணி பகுப்பு: 1954 பிறப்புகள் Sharon Tredrea
விசையுந்து
விசையுந்து இலங்கை வழக்கு உந்துருளி (மேலும் மோட்டார்பைக், பைக், அல்லது இருசக்கர வண்டி என்றும் அழைக்கப்படுகிறது) என்பது ஒரு ஒற்றை தட, இரு சக்கர இயக்க வாகனம் ஆகும். விசையுந்து அவை வடிவமைக்கப்பட்ட வேலையை பொறுத்து கணிசமாக வேறுபடும்.
விசையுந்து, மோட்டார் இணைக்கப்பட்ட போக்குவரத்து வாகனங்களிலேயே மிகவும் விலை மலிவானதாக பல்வேறு நாடுகளில் கிடைக்கின்றன. விசையுந்து உலகில் மக்களால் அதிகம் வாங்கபெறும் மற்றும் பயன்படுத்தப்படும் இயக்க வாகனமாகும். உலகில் தோராயமாக 200 மில்லியன் (20 கோடி) விசையுந்துகள் உள்ளது. அதாவது ஆயிரம் மக்களுக்கு 33 விசையுந்துகள் உள்ளது. அதே வேளையில் உலகில் 59 கோடி நான்கு சக்கர வாகனங்கள் உள்ளது. அதாவது ஆயிரம் மக்களுக்கு 91 நான்கு சக்கர வாகனங்கள் உள்ளது. பெரும்பாலான விசையுந்துகள் (58%) கிழக்கு மற்றும் தெற்காசிய நாடுகளிலும் ஜப்பான் நீங்கலான ஆசியா பசிபிக் நாடுகளிலும் உள்ளது. அதே வேளையில் 33% நான்கு சக்கர வாகனங்கள் அமெரிக்க மற்றும் ஜப்பானில் உள்ளது.2006 ஆம் ஆண்டின் கணக்கின்படி சீனாவில் 5.4 கோடி விசையுந்துகள் உள்ளது. சீனா ௨.௨ கோடி விசையுந்துகளை உற்பத்தி செய்கிறது.
வரலாறு
முதல் உள் எரி பொறியல் இயங்கும் பெட்ரோல் விசையுந்து, ஜெர்மன் அறிவியல் கண்டுபிடிப்பளர்கள் காட்‌லீப் டேம்‌லர் மற்றும் வில்‌ஹெல்ம் மாய்பச் ஆகியோரால் 1885 ஆம் ஆண்டு உருவாக்கப்பட்டது.அதன் பெயர் பெர்ட்ரோலியம் ரேடுவேகேன் அல்லது டேம்‌லர் ரேடுவேகேன்.
வெளி இணைப்புகள்
பகுப்பு:சாலைப் போக்குவரத்து பகுப்பு:விசையுந்துகள்
பான் பான்
பான் பான் (மலாய்: Pan Pan அல்லது Panpan; ஆங்கிலம்: Pan Pan) என்பது கி.பி. 3-ஆம்; 7-ஆம் நூற்றாண்டுகளில் தீபகற்ப மலேசியாவின் வட மேற்குப் பகுதியில் அமைந்து இருந்த ஓர் இந்து மத அரசு.
மலாயாவின் கிளாந்தான், திராங்கானு மாநிலங்களையும்; தாய்லாந்தில் சூராட் தானி (Surat Thani), நாக்கோன் சி தாமராட் (Nakhon Si Thammarat) எனும் இரு மாநிலங்களையும் பான் பான் பேரரசு (Pan Pan) ஆட்சி செய்து இருக்கிறது.
வரலாறு
பான் பான் அரசைப் பற்றி அதிகம் அறியப்படவில்லை. இருப்பினும் இந்த அரசை 775-ஆம் ஆண்டிற்குப் பின்னர் ஸ்ரீ விஜய அரசு தன் கட்டுப்பாட்டின் கீழ் கொண்டு வந்து உள்ளது.
பான் பான் அரசு தோன்றுவதற்கு முன்னதாகவே பேராக் மாநிலத்தின் புருவாஸ் பகுதியில் கங்கா நகரம் (Gangga Negara) எனும் இந்திய மய அரசு உருவாகி விட்டது. பான் பான் அரசின் தலைநகரம் சையா (Chaiya). இந்த நகரம் இன்னும் தாய்லாந்தில் இருக்கிறது.
கிரா குறுக்குநிலம் (Kra Isthmus); தாய்லாந்தையும் மலாயாவையும் பிரிக்கும் ஒரு குறுக்குநிலம். அங்குதான் கிழக்குக் கரைப் பக்கமாக இந்தச் சையா நகரம் இருக்கிறது. இந்த நகரம் தான் முன்பு காலத்தில் பான் பான் அரசின் தலைநகரமாகவும் விளங்கி இருக்கிறது.
கவுந்தய்யா II
கி.பி. 424; கி.பி. 453-ஆம் ஆண்டுகளின் இடைவெளிக் காலத்தில் பான் பான் அரசு, சீனாவிற்குத் தூதுக் குழுக்களை அனுப்பி வைத்து இருக்கிறது. அப்போது பான் பான் அரசை கவுந்தய்யா II (Kaundinya II) எனும் அரசர் ஆட்சி செய்து இருக்கிறார்.
இந்த அரசர் தான் பூனான் அரசின் இந்து மதத்தைப் பரப்புவதற்கு முயற்சிகள் செய்து இருக்கிறார். பூனான் அரசு என்பது கம்போடியாவைச் சார்ந்த ஒரு அசாகும்.